REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/44-17

3. mart 2017. godine

B e o g r a d

ZAPISNIK

SA 19. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 3. MARTA 2017. GODINE

Sednica je počela u 13,15 časova.

Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Darko Laketić, Katarina Rakić, Dušica Stojković, Aleksandra Đurović, Đorđe Milićević, Branka Stamenković, Momo Čolaković i Nemanja Šarović (napustio sednicu nakon utvrđivanja dnevnog reda).

Sednici su prisustvovali zamenici članova Odbora: Vesna Rakonjac, zamenik Veroljuba Matića, Milorad Mirčić, zamenik Vojislava Šešelja (napustio sednicu nakon utvrđivanja dnevnog reda) i Vojislav Vujić, zamenik Petra Petrovića.

Sednici nisu prisustvovali članovi Odbora: Veroljub Matić, Vojislav Šešelj, Bojan Pajtić, Branimir Jovanović, Petar Petrović, Nenad Konstantinović i Nenad Čanak.

Na predlog predsednika, Odbor je većinom glasova utvrdio sledeći

D n e v n i r e d:

* usvajanje zapisnika 18. sednice Odbora -

1. Razmatranje zahteva Novice Tončeva, narodnog poslanika, za davanje mišljenja za vršenje druge javne funkcije (21 Broj: 02-549/17 od 2. marta 2017. godine).

Pre prelaska na rad po utvrđenom dnevnom redu, Odbor je većinom glasova, bez primedaba, usvojio zapisnik sa 18. sednice Odbora, održane 1. marta 2017. godine.

**Prva tačka dnevnog reda**: Razmatranje zahteva Novice Tončeva, narodnog poslanika, za davanje mišljenja za vršenje druge javne funkcije (21 Broj: 02-549/17 od 2. marta 2017. godine)

Predsednik Odbora je obavestio članove i zamenike članova Odbora da je Novica Tončev, podneo zahtev za davanje pozitivnog mišljenja, da uz vršenje funkcije narodnog poslanika obavlja i posao potpredsednika Fudbalskog saveza Srbije i predsednika Fudbalskog saveza Regiona Istočne Srbije.

U nastavku, podsetio je da Odbor u skladu sa Zakonom o Agenciji za borbu protiv korupcije i Poslovnikom Narodne skupštine, daje mišljenja za obavljanje druge javne funkcije, odnosno drugog posla ili delatnosti, narodnim poslanicima i funkcionerima koje bira Narodna skupština.

U diskusiji su učestvovali: dr Aleksandar Martinović i Branka Stamenković.

Branka Stamenković, član Odbora, je istakla da kumulacija funkcija koja nastaje davanjem pozitivnih mišljenja za obavljanje drugih javnih funkcija ili obavljanje drugih poslova, dovodi do stvaranja koruptivne atmosfere u društvu. Takođe je istakla da je neophodna dosledna primena Zakona o Agenciji za borbu protiv korupcije, u delu koji se odnosi na ovu materiju. Pozvala je prisutne da glasaju protiv navedenog predloga.

Predsednik Odbora je pojasnio da Odbor postupa u skladu sa Zakonom o Agenciji za borbu protiv korupcije i Poslovnikom Narodne skupštine, da ima obavezu da o svakom podnetom zahtevu odluči, odnosno da da mišljenje (pozitivno ili negativno), a da konačnu odluku o tome da li funkcioner može da obavlja drugu javnu funkciju, odnosno drugi posao, donosi Agencija za borbu protiv korupcije.

Na predlog predsednika, Odbor je većinom glasova dao pozitivno mišljenje da Novica Tončev, uz vršenje funkcije narodnog poslanika, može da obavlja posao potpredsednika Fudbalskog saveza Srbije, odnosno predsednika Fudbalskog saveza Regiona Istočne Srbije.

Sednica je završena u 13,30 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić dr Aleksandar Martinović